Vigilio Federico Dalla Zuanna

**Vigilio Federico Dalla Zuanna** OFMCap (1880–1956) var en italiensk katolsk biskop, og før det generalminister i kapusinerordenen.
## Liv og virke
### Prest
Han ble ordinert til prest i kapusinerordenen den 25. juli 1904. Han var først militærprest under første verdenskrig, og så provinsminister i Veneto og senere generalminister for ordenen fra 1932 til 1938. I denne rollen besøkte mange europeiske land og misjonene i Paraná i Brasil. Samtidig er han apostolisk predikant ved Den hellige stol.

### Biskop av Carpi
Han ble utnevnt til biskop av Carpi den 12. mai 1941, og ble bIspeviet den 8. juni 1941 i Roma, i kirken *[[San Lorenzo da Brindisi]]*, av kardinal Gennaro Granito Pignatelli di Belmonte. Medkonsekrerende var kurieerkebiskop Luca Ermenegildo Pasetto O.F.M. Cap., og erkebiskop Cornelio Sebastiano Cuccarollo O.F.M. Cap. av Otranto.

Han støttet *[[Mamma Nina]]*s og Don Zeno Saltinis pastorale virke til gunst for prostituertes barn og deres oppdragelse, noe som hadde sider ved seg som forårsaket friksjon med Den hellige stol, og også utsendelse av  en kommissær fra Sant'Ufficio til Carpi. Deres virke fortsatte, og utviklet seg. Begge ble etter sin død promovert for saligkåringsundersøkelse.

I løpet av Andre verdenskrig handlet han til forsvar for fanger og de hvis liv var i fare, uansett fra hvilke fraksjoner de måtte tilhøre. Blant de episodene der menneskeliv ble reddet på grunn av hans inngripen, også takket være hans mestring av det tyske språk, hans evne til å formidle og hans iver, bør hendelsene i Limidi di Soliera nevnes. Den 20. november 1944 var seksti borgere i Limidi di Soliera grepet for en repressalie etter at partisaner hadde skutt seks fascister. De seksti gislene skulle oppstilles mot en kirkevegg, men biskop Vigilios innfripen førte til at massakren ble avverget.

Han forble biskop av Carpi til 24. november 1952. 

Deretter trakk han seg tilbake til Roma i 1953. 

Han døde i Roma 4. mars 1956 i en alder av 75 år, og ble gravlagt i katedralen i Carpi.

Gater i kommunene Carpi, Mirandola, Soliera (i Limidi-området) og Valstagna er oppkalt etter ham.

Den 16. april 2004 tildelte president Carlo Azeglio Ciampi ham posthumy gullmedaljen for sivil tapperhet (*Valor Civile)*.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Bernardino Giraud (1721-1882) *1767
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard av Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Gennaro Granito Pignatelli di Belmonte (1851-1948) *1899 
* Biskop *Vigilio Federico Dalla Zuanna* O.F.M.Cap. (1880-1956) *1941

## Referanser